Ramsey D. Molefe

Ramsey Diane Molefe (Morule a le lesome le borataro 1914 go tsena ngwaga wa 2010) e ne e le mmoki le mopolotiki wa Botswana. O berekile e le mokwaledi wa palamente mo lephateng la temo thuo, e le mopalamente o o itlhophetsweng.

 Botshelo le pereko 
Ramsey Diane Molefe o tshotswe ka Morule a le lesome le borataro ngwaga wa 1914 kwa Mochudi, Bechuanaland Protectorate (Botswana wa gompieno). O tsene sekolo kwa Tiger Kloof Educational Institute kwa a amogetseng setlankana sa go rutela borutabana ka ngwaga wa 1936. O ne a ya go tsweledisa dithuto kwa University of South Africa kwa a amogetseng dithuto tsa Bachelor's Degree in International Politics, puo ya Setswana le ditso ka ngwaga wa 1942.Nichols, Lee (1984). African Writers at the Microphone (First ed.). Three Continents Press. ISBN 978-0-89410-164-9.

O berekile e le morutabana, a tsaya maeto gareng ga Botswana, Aforika Borwa le Zambia. O ne a kwala buka ya gagwe ya ntlha ya maboko e bidiwa Mesomo fa a le kwa Zambia. E kwadilwe ka Setswana, o ne a dumela fa a tlisetsa lefatshe la gagwe mpho fa a boela gae.Nichols 1984, p. 110. O berekile gape e le mmega dikgang, a kwalela dipampiri tsa dikgang tsa Aforika Borwa tsa The Bantu World le Naledi Ya Batswana, le pampiri ya dikgang ya Botswana Democratic party ya Therisanyo.

Molefe o tseneletse dipolotiki a nna leloko la palamente le le itlhophetsweng ke tautona. O berekile e le mokwaledi wa palamente mo lephateng la temothuo."First Parliament of Botswana". Parliament of Botswana. Retrieved 25 September 2025[permanent dead link] Molefe e ne e le mogokgo wa sekolo se segolwane sa Mahalapye. Molefe o fentse kgaisano ya bokwadi ka ngwaga wa 1964 le kgaisano ya poko. O fentse ka maemo a bobedi mo kgaisanong e nngwe ya poko ka ngwaga wa 1980.Nichols 1984, pp. 237–238

Molefe o tlhokafetse ka ngwaga wa 2010."154 Builders of the Nation Before the Republic". The Botswana Society on Facebook. 2 October 2020. Retrieved 25 September 2025.

 Go kwala 
Molefe o ne a dumela fa go kwala ka puo ya gagwe ya Setswana go thusa go rotloetsa go nna motlotlo ka puo fa go tshwantshanngwa le go itebaganya lego bua ka sekgoaNichols 1984, p. 111. mo go neng go tlwaelesegile. O ne a kwalela batho ba magae, a dumela fa ba ba sa rutegang le ba ba sa bueng Sekgoa ba ka tswelwa mosola ke molaetsa wa gagwe.Nichols 1984, p. 129 O ne a dumela fa bakwadi e le batlhokomedi setšhaba.Ojo-Ade, Femi (1991). "Of Culture, Commitment, and Construction: Reflections on African Literature". Transition (53): 9. doi:10.2307/2935168. ISSN 0041-1191.

O ne a bona go le botlhokwa mo makgarejwaneng go simolola go kwala, a re ga gona basadi ba baboki mo Botswana.Nichols 1984, p. 202 Dikwalo tse a di kwadileng di akaretsa:

 Mesomo [Dijo tsa bagolo] (1965) - buka ya maboko ya SetswanaNichols 1984, pp. 205n3, 238
 Maipelo A Puo - buka ya maboko ya SetswanaNichols 1984, p. 238
 This is Botswana - buka e e sa gatisiwang ya Sekgoa ya ditiragalo tse di itlhametsweng.

 Metswedi